cyanic-selkie/wikianc huggingface dataset:
Daguerreotypi
I Danmark
Den første danske daguerreotypist var gullsmeden Mads Alstrup (1808-1876), som etablerte sitt atelier i Herkulespaviljongen i Kongens Have i København. Andre kom hurtig til og de neste 10-15 år ble det over hele Danmark tatt mange daguerreotypiportretter med kulminasjon i årene 1854-1855. I henhold til avisene ble det framstilt svært mange daguerreotypier og i alt synes det å ha vært rundt 225 daguerreotypister i virksomhet i kortere eller lengre perioder.
De fleste bildene har gått tapt. Det finnes dog mellom 1 500 og 2 000 danske daguerreotypier i dag. Det Kongelige Bibliotek har en samling på over 700 daguerreotypier, deriblant flere av de tidligste bildene tatt av danske daguerreotypister. Resten befinner seg i andre samlinger og museer samt i privat eie.
De åtte trigrammers opprør
Wang Lun satte i gang og ledet et opprør mot myndighetene i tre småbyer og beleiret den noe større byen Linqing, som var strategisk viktig ettersom den lå langs Keiserkanalen. Opprøret hadde en del fremganger til å begynne med, men ble etterhvert slått ned av mandsjuenes militære styrker og av lokale kinesiske militser som kjempet under det såkalte grønne banner.
En grunn til at opprøret ble såpass lokalt og lett ble slått ned, kan være at Wang Lun forsømte å forsøke å få den jevne kinesiske befolkning med seg. Han distribuerte ikke erobret gods eller mat til den fattige befolkningen, og han lovet heller ikke å lette de tunge skattebyrdene. Uten folkelig støtte måtte han snart evakuere de tre byene han hadde erobret for å unnvike de fremrykkende regjeringsstyrkene. Selv om han opererte i et område med en befolkning på nærmere en million bønder som i og for seg hadde grunn til å føle seg utbyttet av Qing-regimet, kom hans styrker aldri opp i mer enn ca. 4.000 mann, hvorav mange kjempet under tvang.
Yugandialekt
Yugandialekt (tradisjonell kinesisk: 餘干話, forenklet kinesisk: 余干话) er en dialekt av det kinesiske språket gan. Det tales i Yugan i provinsen Jiangxi.
Høgskolereformen
I tillegg ble en rekke kunstfagutdanninger samlet i to kunsthøyskoler, en i Bergen og en i Oslo.
Målet med reformen, som ble initiert av daværende statsråd Gudmund Hernes, var at høgskolene skulle drives mer effektivt ved hjelp av stordriftsfordeler. Hernes ledet det offentlige utvalget som i 1988 lanserte tanken om sammenslåing og samlokalisering av høgskolene. Han ville at lærerkrefter som tidligere ble brukt til administrative oppgaver skulle heller settes til undervisning og forskning. NOU 1988:28 Med viten og vilje var en utredning fra et utvalg ledet av Gudmund Hernes. Stortingsmelding nr 40 (1990–91) Fra visjon til virke, om høgre utdanning fra Kirke-, utdannings- og forskningsdepartementet ble lagt fram av Hernes som statsråd.
Høgskolereformen førte til at de fleste fylkene fikk én høgskole hver, bortsett fra i Agder som delte en skole. Flere fylker hadde flere høgskoler, der Møre og Romsdal og Nordland toppet med tre hver.
Lindesvermer
Lindesvermer (Mimas tiliae) er en sommerfugl som tilhører familien svermere (Sphingidae). I Norge finnes den på Sørlandet og Østlandet, men den er ikke spesielt vanlig. Larven går på lind (Tilia spp.).
Utseende
Det voksnedyret er en ganske stor (vingespenn 70 – 80 mm) sommerfugl med spoleformet kropp og smale vinger. Forvingene er flikete. Hodet er ganske lite og munndelene reduserte, antennene tynne og smalt fjærformede. Kroppen er grå, med nokså lange, nedliggende hår. Forvingene kan ha ulike nyanser av brunt, rødlig eller grønt, vanligst er grunnfargen olivengrønn. De har et bredt, ujevnt, mørkt tverrbånd omtrent i midten, dette er ofte delt i to. Ved vingespissen er det et lyst felt. Bakvingene er brune med rustrøde kanter, litt innbuktet foran bakhjørnet som er svart.
Larven forandrer seg ganske mye i løpet av utviklingen. I de første stadiene er den grønn med små, røde og hvite skråstreker på kroppsidene. Når den nermer seg puppestadiet blir den gråfiolett med små, hvite nupper. Larven er smalest foran ved hodet, og kroppen ender i en halepigg som blir blålig i de siste stadiene.
Levevis
Som de andre artene i Smerinthinae tar ikke lindesvermeren næring til seg som voksen, men lever på opplagsnæring fra larvetiden. Larven lever på lind (Tilia spp.), sjeldnere på andre løvtrær. Den spiser bare om natten; om dagen sitter den gjemt under et blad. Den voksne sommerfuglen flyr i mai – juni.
Utbredelse
Lindesvermeren finnes i det meste av Europa, og videre østover til Japan. I Norge finnes den bare på Østlandet og Sørlandet, nord til Ringerike og vest til Kristiansand. Enkelte steder kan den være ganske vanlig.
Flashman at the Charge
Flashman at the Charge er en historisk roman fra 1973 av den britiske forfatteren George MacDonald Fraser. Dette er den fjerde boken i Flashman-serien, og ble først publisert som føljetong i Playboy i april, mai og juni 1973.
Handling
Rammefortellingen for denne boken er den fiktive oppdagelsen av de såkalte Flashman-papirene. Hovedpersonen er mobberen Harry Flashman fra den kjente boken Tom Brown's Schooldays, som ble skrevet av Thomas Hughes. I denne romanen er Flashman ikke bare mobberen fra skoledagene, men også en berømt viktoriansk offiser. Flashman at the Charge starter med en redegjørelse for hvordan Flashmans etterlatte papirer har dukket opp.
Rock City
Bygningen
Selve bygningen Rock City var lokalisert i, som var i privat eie av selskapet Vestre Havn Bygg AS, er over 3 000 kvadratmeter stort, men 2. etasje i bygget står tomt. Rock City-delen av bygningen inneholder opplevelsessenter for trønderrock, konsertsal med plass til 850 mennesker, et platestudio, administrasjonslokale, butikk og to kinosaler som Namsos kommune drifter. I tilknytning til bygget ligger hotellet Scandic Rock City.
Flashman at the Charge
Handling
Handlingsforløpet strekker seg fra 1854 inn i 1855.
Pete Thornton
Peter «Pete» Thornton er en rollefigur i TV-serien MacGyver som ble spilt av Dana Elcar med Don S. Davis som reserve i enkelte episoder (Dana Elcar og Don S. Davis var nesten prikk like).
Rock City
Økonomi
Også i 2013 gikk Rock City med underskudd, men etter store kostnadskutt var dette redusert til 500 000 kroner. Dette var imidlertid ikke nok til at det ble ro omkring drift og utvikling ved senteret og i juli 2014 ble det kjent at styret ønsket et lederskrifte på grunn av manglende progresjon med hensyn til det statlige mandatet som ressurssenter for pop og rock.
Rødmunntetra
Rødmunntetra er en stimfisk som blir opptil 5 cm lang. Den er rød på hodet, og har sølv- og gråfarget kropp. Halefinnen er hvit og svart. Den finnes i elva Negro i Brasil, og ble først oppdaget av Heiko Bleher i 1964.
Pete Thornton
Pete Thornton er leder i Phoenix Foundation og en av de mer faste rollene i serien. Han arbeider mye og er en av Angus MacGyver sine nærmeste venner og støttespillere.
Rødmunntetra
Akvaristikk
Den stimer godt i akvarium, og trenger en del svømmeplass, men helst også planter. Den bør holdes sammen med fredelige arter.
Rock City
Økonomi
I statsbudsjettet 2016 foreslo regjeringen at det statlige tilskuddet til Rock City skulle avvikles fra 2016.
Rødmunntetra
Akvaristikk
Den foretrekker en pH på mellom 5 og 7. Den kan lett forveksles med falsk rødmunntetra (Petitella georgiae), men det røde feltet over hodet går ikke så langt bak på den falske. Den falske er også litt mørkere i kroppen.
Pete Thornton
Pete er gift med Connie og har sønnen Michael Thornton. Connie og Pete skiller seg, men Connie dukker senere opp i to andre episoder. Michael og Pete (som ikke har hatt mye kontakt) kommer senere godt overens og Michael begynner snart å jobbe i Phoenix Foundation sammen med Pete. Han mister imidlertid jobben da det blir avslørt at han er med på å smugle ut hemmelig informasjon.
Skuespilleren Dana Elcar ble angrepet av grønn stær under innspillingen. Denne sykdommen ble også skrevet inn i manuset, for at rollefiguren kunne ha samme sykdom.
Parfyme
Parfyme (latin per- "igjennom" + fumare "dampe") er en blanding av velluktende eteriske oljer og/eller aromatiske dufter, løsningsmidler som benyttes for å gi menneskekroppen, dyr, objekter og oppholdsrom en «en behagelig duft». De velluktende kjemiske sammensetningene eller forbindelsene som utgjør parfyme kan bli framstilt syntetisk eller ekstraktet fra dyre- og plantekilder.
Det er kjent at parfyme har eksistert i en del av de tidligste menneskelige sivilisasjoner, enten fra oldtidens tekster eller fra arkeologiske spor. Eksempelvis ble det i graven til den kvinnelige egyptiske farao Hatshepsut funnet en flaske med parfyme.
Moderne parfyme og kosmetikkindustri begynte på slutten av 1800-tallet med kommersiell syntese av aromatiske sammensetninger som vanillin og kumarin som gjorde det mulig for sammensetninger av parfyme med lukter som tidligere var uoppnåelig utelukkende kom fra naturlige aromatiske dufter. Parfymer i dag kan finnes i ulike parfymeekstrakter som eau de parfum, eau de toilette og eau de Cologne. Samme parfyme kan også anvendes i andre produkter som såpe, deodorant, spray, og lignende. Parfymerte produkter er vanlige i husholdskjemikaler som rengjøringsmiddel og oppvaskmiddel, men også i hygieneartikler som sjampo, hudkremer og lignende. Duftemnene brytes ned, blir dårligere eller på annet vis endres i kontakt med varme, lys og luft.
Nyere forskning, blant annet ved NILU ledet av seniorforsker Torkjel Sandanger, har vist at kremer, parfyme, deodoranter og sminke i verste fall også kan bestå av miljøgifter som kan føre til helseskader. Det som er felles for disse kjemiske stoffene er den strukturen de har ved at de ligner på de hormoner som mennesker har naturlig i kroppen. Det er derfor en fare for at de skal kunne utøve samme effekt som hormonene. Eksempelvis benytter kosmetikkindustrien siloksaner for å skape en bløt og glatt effekt på kremer. Triklosaner dreper bakterier, men kan også føre til resistens mot antibiotika. Parabener er i årevis brukt for å hindre sopp og bakterier i krukker og i tuber.
Historie
Ordet parfyme er avledet fra latin per fumus, «gjennom røyk». Parfymeri, eller kunsten å gjøre parfyme, begynte i oldtidens Mesopotamia og Egypt og ble ytterligere foredlet av romere og persere.
Parfyme har vært i bruk i tusenvis av år og arkeologer har funnet de tidligste bevisene på parfyme datert tilbake til 3000 f.Kr. De gamle egypterne brukte parfymerte olivenoljekaker under tørket safran mens de gamle grekerne presset blomster på velduftende olivenolje. Kvinner under romertiden brukte forskjellige typer duftende oljer og salver, inkludert tunge oljer, animalsk fett og planteekstrakter.
Selv om parfyme og parfymeri også eksisterte i India, er mye av dens dufter basert på røkelse. Den tidligste destilleringen av attar (rosenolje), arabisk for duft, ble nevnt i den hinduistiske Ayurveda-teksten Charaka Samhita. Harshacharita, en keiserbiografi som ble skrevet på 600-tallet i nordlige India, nevner bruken av velluktende olje fra agartreet (Aquilaria malaccensis).
Verdens første nedtegnede kjemiker er betraktet å være en kvinne ved navn Tapputi, en parfymemaker som er nevnt på en kileskrifttavle fra 2000-tallet f.Kr. i Mesopotamia. Hun destillerte blomster, olje, og kalmus med andre aromatiske forbindelser og deretter filtrerte og plasserte dem tilbake brenneriet flere ganger.
I 2005 avdekket arkeologer hva som er antatt å være verdens eldste parfymer i Pyrgos på Kypros. Parfymene er datert tilbake mer enn 4000 år. Parfymene ble oppdaget i et oldtidsparfymeri. Minst 60 brennerier, miksboller, trakter og parfymeflasker ble funnet i fabrikk på 4000 m². I oldtiden benyttet folk seg av urter og krydder, som mandel, koriander, myrte, nåletrekvae, bergamott foruten også blomster.
Den arabiske kjemikeren Al-Kindi (Alkindus) skrev en bok om parfymer på 800-tallet som han kalte Boken om parfymenes kjemi destillering. Den inneholdt mer enn hundre oppskrifter på velduftende oljer, salver, velduftende vann og erstatninger eller etterligninger av kostbare medikamenter. Boken beskrev også 107 metoder og oppskrifter for å framstille parfyme og utstyr for parfymeriet som destillerkolbe (som på engelsk alembic har beholdt sitt arabiske navn).
Den persiske kjemikeren Ibn Sina (også kjent som Avicenna) introduserte prosessen med å ekstrahere oljer fra blomster ved hjelp av destillering, den prosedyren som er oftest brukt i dag. Han eksperimenterte først med en rose. Før hans oppdagelse var flytende parfymer en blanding av oljer og knuste urter eller blomsterblader, noe som skapte en sterk blanding. Rosevann er langt mer delikat, og ble øyeblikkelig populært. Både råingrediensene og destilleringsteknologien påvirket i betydelig grad parfymerier i Vesten og vitenskapelig utvikling, særlig kjemi.
Takket være Rene ble Frankrike raskt et av de europeiske sentrene for framstilling av parfyme og kosmetikk. Kultivering av blomster for parfymeessens, som hadde begynt på 1300-tallet, vokste til en betydelig industri i sørlige Frankrike. Mellom 1500- og 1600-tallet ble parfymer hovedsakelig benyttet av de rike for å skjule kroppslukt grunnet at de sjelden vasket kroppen. Delvis grunnet denne aristokratiske etterspørselen oppsto parfymeindustrien. I Tyskland skapte den italienske frisøren Giovanni Paolo Feminis en parfyme som ble kalt for Aqua Admirabilis, i dag best kjent som eau de cologne. Cologne er det franske navnet for den tyske industribyen Köln. Hans nevø Johann Maria Farina (egentlig Giovanni Maria Farina) tok over forretningen i 1732. På 1700-tallet ble det kultivert aromatiske planter i regionen Grasse i sørlige Frankrike, på Sicilia, og i Calabria i sørenden av Italia for å skaffe råmaterialer for den voksende parfymeindustrien. Selv i dag har Italia og Frankrike behold sin dominans på framstillingen, markedsføringen og handel av parfyme og kosmetikk i Europa.
Parfum
Parfum, også kalt parfum extrait, er den mest dyre og luksuriøse parfymesorten. Den består av 20-40 % (~25 %) duftoljer, og resten løsningsmidler og vann. Parfum er parfymetypen som sitter lengst, og gir en autentisk opplevelse av parfymen. Parfyme inneholder vanligvis naturlige ingredienser som er ment å balansere lukten av ens naturlige kroppslukt.
Eau de perfume
Eau de perfume EdP er en annen parfymesort som inneholder omtrent 12-20 % (~15 %) duftoljer. Resten er løsningsmidler og vann. Eau de perfume har en duft som sitter i timevis, og er ikke fullt så dyr som kategorien ovenfor. Dette er nok grunnen til at den er blitt nokså populær.
Eau de toilette
Eau de toilette EdT inneholder kun 8-12 % (~10 %) duftoljer, og er på grunn av dette billigere å produsere. Selv om denne kvaliteten ikke sitter lenge, er den blitt mest populær og mest solgt rundt i verden. En flaske med Eau de toilette kan koste fra og med 20 kr til flere tusen. Eau de toilette var opprinnelig vann tilført en mild duft brukt til å sprute utover kroppen om morgenen for å våkne skikkelig. En "eau de toilette" er en svakere konsentrasjon av Eau de perfume.
Eau de cologne
Eau de cologne EdC er en annen parfymesort som inneholder omtrent 3-7 % (~5 %) duftoljer. Sorten var opprinnelig vann lettkrydret med sitronaromaer og lette dufter. Registrert varemerke: 'Original Eau de Cologne'. Blandingen har fått navn etter den tyske byen Köln, som på fransk blir Cologne. Det mest kjente tyske «kölnervannet» er kalt «4711» og dufter konvall. Lukten av cologne er ofte kunstig og har en tendens til å virke sterkere for folk.
Eau de solide
Eau de solide EdS er en annen parfymesort som inneholder omtrent ~1 % duftoljer. Registrert varemerke: 'EdS'
Synnøve Bakke
Synnøve Bakke (født 1. juni 1968 i Bergen) er en norsk researcher og journalist.
Synnøve Bakke har en BA (Hons) fra Polytechnic of Central London i mediefag fra 1991.
Hun har siden 2005 arbeidet i Brennpunkt-redaksjonen i NRK. Hun har arbeidet i NRK Hordaland siden 1992, blant annet som produksjonsleder og produsent i Vestlandsrevyen.
Priser og utmerkelser
I 2006 vant hun Skup-prisen sammen med journalist Kjersti Knudssøn for dokumentaren om yrkesskader blant tannlegeassistenter, Kvikksølvjentene, og dokumentaren om skader på barna deres, Kvikksølvbarna.
I 2009 vant hun på nytt Skup-prisen, også denne gang sammen med Kjersti Knudssøn, for dokumentaren 'Mitt skip er lastet med...' om Vest Tank-ulykken.
I 2010 ble Synnøve Bakke sammen med Kjersti Knudssøn fra Brennpunkt-redaksjonen tildelt Daniel Pearl Award for Outstanding International Investigative Reporting for sitt arbeid med å avsløre Trafiguras virksomhet der også Sløvåg-eksplosjonen inngikk. Prisen ble tildelt av The International Consortium of Investigative Journalists og ble tildelt Brennpunkt-journalistene sammen med de britiske journalistene Meirion Jones og Liz Mackean fra BBC Newsnight, David Leigh fra The Guardian samt Jeroen Trommelen fra den nederlandske avisen de Volksrant. Prisen ble tildelt for at «journalistene avslørte hvordan et mektig oljehandelfirma prøvde å dekke over at 30,000 vestafrikanere ble forgiftet».
Mons
Mons (IPA: ; nederlandsk og tysk Bergen) er en fransktalende kommune i provinsen Hainaut i Belgia. Den hadde innbyggere per  og dekker et areal på 146,56 km².
Geografi
Kommunen Mons inkluderer de tidligere kommunene Ciply, Cuesmes, Flénu, Ghlin, Harmignies, Harveng, Havré, Hyon, Jemappes, Maisières, Mesvin, Nimy, Nouvelles, Obourg, Saint-Denis, Saint-Symphorien, Spiennes og Villers-Saint-Ghislain.
Guillermo Lovell
Guillermo José Lovell (født 15. januar 1918 i Avellaneda, død 25. oktober 1967) var en argentinsk bokser som deltok i de olympiske leker 1936 i Berlin.
Lovell vant en olympisk sølvmedalje i boksing under OL 1936 i Berlin. Han kom på andreplass i den tyngste vektklassen tungvekt, over 79,4 kg. Lovell vant de tre første kampene men tapte finalen til Herbert Runge fra Tyskland. Det var 17 boksere fra 17 nasjoner som stilte i den tyngste vektklassen som ble avviklet i perioden 10. til 15. august 1936.
Lovels eldre bror Santiago Lovell ble olympisk mester i boksing i tungvekt under OL 1932 i Los Angeles
Brunsule
Brunsule (Sula leucogaster) er en ganske stor sjøfugl som tilhører i sulefamilien (Sulidae), der arten inngår i slekten Sula. Arten består som fire underarter.
Biologi
Kjønnene er ganske like. Hodet og overkroppen er mørk brun i skarp kontrast til den hvite undersiden. Ungfuglene er grå-brune med mørkere farge på hodet, vinger og hale. Selv om disse fuglene vanligvis er tause, gir de fra seg sporadiske lyder i hekketiden som kan beskrives nærmest som grynting eller kvekking.
Brunsulene er spektakulære dykkere og stuper ned i havet med høy hastighet. De spiser hovedsakelig små fisk eller blekksprut. De samles gjerne rundt stimer av fisk og skummer overflaten for dermed å få fisk til å hoppe. Selv om de er kraftige og raske til å fly er de spesielt klønete når de tar av og når de lander. De letter gjerne fra trær eller klippeskrenter og benytter seg av vinden når de letter.
Inndeling
Inndelingen følger Birds of the World.
Hysnes fort
Hysnes fort er en nå nedlagt del av det norske kystartilleriet, anlagt for å beskytte innseilingen til Trondheimsfjorden som en del av Agdenes befestninger.
Hysnes fort ligger ved Hasselvika i Indre Fosen kommune og ble anlagt i 1897. Siden da har det vært militær aktivitet på området, helt frem til fortet ble lagt ned i 1998 og endelig avviklet som øvingsavdeling i 2001.
Hysnes fort før 1940
Hysnes fort ble påbegynt i 1897, samtidig med Brettingen fort og Hambåra fort. Fortet ble i perioden 1897 til 1899 oppsatt med 2 stk tunge 21 cm og 2 stk middelstunge 15 cm Armstrong-kanoner. Forsvaret begynte alt i 1896 med anskaffelse av grunnen som fortet skulle anlegges på, og eiendommen Hysnes fort ble anlagt på tilhørte opprinnelig 4 forskjellige bruk, eid av henholdsvis Johan Haagensen Bue, Albert Hybertsen Bue, Johannes og Ole Olsønner Bue samt Marie Hybertsdatter.
Hysnes fort 9. april 1940
Hysnes fort kom under den tyske invasjonen av Norge, natt til 9. april 1940, i strid med tyske skip på vei inn Trondheimsfjorden. Etter en kort ildveksling ble strømtilførselen til fortet brutt, noe som førte til at fortets lyskastere ble satt ut av spill. Ingen av skuddene avfyrt fra Hysnes denne natten traff noen av de tyske skipene, og de kunne således fortsette ufortrødent videre inn til Trondheim. På morgenen den 9. april ble det fra Hysnes observert tyske jagere som landsatte tropper. Det ble avfyrt skudd mot disse, og det tyske skipet «Theodor Riedel» ble påført såpass store skader at det måtte kjøres på land for å forhindre at det skulle synke.
Hysnes fort holdt ut til ca. 15:15, da kommandanten ved fortet bestemte at motstanden skulle oppgis. Det hadde da foregått kamphandlinger i området rundt Hysnes og Brettingen utover morgenen. Ingen nordmenn falt under disse kampene, mens tapene på tysk side er rapportert til å være ca. 22 døde.
Hysnes fort i etterkrigstiden
Etter tyskernes kapitulasjon, rykket Kystartilleriet inn og overtok Hysnes fort. De videreutviklet leiren, og indre leirområde ble etterhvert forflyttet et stykke lenger bort fra sjøen. I 1998 ble Hysnes og Brettingen nedlagt som fort. Det var fortsatt noe militær aktivitet på området de neste 2-3 årene, før alt militært nærvær ved Hysnes ble avviklet.
Området ble etterhvert overtatt av Rissa kommune, og planene om etablering av Hysnes Helsefort tok etterhvert form. I juni 2006 ble det endelig bestemt at helse- og omsorgsministeren og arbeids- og inkluderingsministeren går sammen om å realisere et rehabiliteringsprosjekt ved Hysnes Helsefort i Rissa kommune.
Shades of Deep Purple
Shades of Deep Purple er debutalbumet fra det engelske hard rock-bandet Deep Purple, utgitt i juli 1968 i USA og i september 1968 i Storbritannia og Europa. Musikken på albumet kan betegnes som hard rock og et tidlig uttrykk av det som senere skulle bli kalt progressiv rock.
Låten «Mandrake Root» ble et sentralt punkt under bandets tidlige konserter, der keyboard- og gitar-soloene kunne gjøre låten opp til 30 minutter lang. En lignende instrumental ble senere lagt til konsert-versjonen av «Space Truckin'», og på konsertalbumet Made in Japan kan et riff fra «Mandrake Root» tydelig høres under solodelen av «Space Truckin'».
De første to minuttene av låten «Prelude: Happiness» er en direkte tolkning av den første satsen i Schererazade av Nikolai Rimskij-Korsakov.
Sporliste
b) «I'm So Glad» (Skip James) – 7:19
Douglas D. Osheroff
På begynnelsen av 1970-tallet arbeidet Lee, Osheroff og Richardson i lavtemperaturlaboratoriet ved Cornell University. Her oppdaget de at heliumisotopen helium-3 kan bli superfluid ved en temperatur som kun ligger rundt to tusendeler av en grad over det absolutte nullpunktet. Dette superfluide kvantehydrogenet skiller seg fra den som ble oppdaget og studert på 1930-tallet, og som hadde rundt tusen ganger høyere temperatur enn den normale heliumisotopen helium-4. Den nye formen av helium-3 har svært spesielle egenskaper som ikke kan forklares med klassisk fysikk, men krever kvantefysikkalske forklaringer
Stemjern
Stemjern, huggjern og huggmeisel er ulike jernverktøy for bearbeiding av tre og lignende materialer. De brukes for å fjerne materiale for å lage for eksempel plansenkinger, skjøter (f.eks. tappsammenføyning) eller hull.
Et stemjern er et finere verktøy, og brukes til å stemme (trykke eller presse ) med håndmakt, for eksempel når man skal forme treverk for å lage en tappsammenføyning. Det kan også brukes til å stikke eller skjære med. Det har en stålegg som er på 33° i den ene enden, av varierende bredde fra 5 mm til 50 mm. Eggen står vinkelrett på lengderetningen og har et skaft av tre eller plast i den andre.
En huggmeisel er en grov variant med bred kileformet og herdet egg (meisel), drives med hammerslag.
Hardhet på stålet
Stemjern fås med ulik hardhet på stålet. Mykt stål vil være enklere å slipe, men vil raskere bli sløvt igjen. Hardt stål vil dermed holde seg skarpt lengre. For hardt stål kan enklere knekke. Hardheten kan måles med Rockwell-skalaen sin C-skala (HRC). Eksempelvis kan en herdet klinge ha en hardhet på rundt 60 HRC.
Hafstad
Hafstad er navnet på den delen av Førde som ligger på sørsiden av elven Jølstra. Navnet Hafstad blir som oftest brukt med prefikser som Ytre og Indre Hafstad. Hafstad er i stor grad dyrket på gammel sjøbunn og elvegrunn. Tidligere fulgte Jølstras løp den nåværende riksveien, men til sist brøt elven igjennom nordover mot Anga på Vie, og det gamle elveløpet og osen kom da gradvis i bruk som jordbruksland. Også videre vestover langs elveløpet har Hafstad fylt ut viker og bukter med hjelp fra landheving og oppmudring.
Loch Ness
Loch Ness (fra skotsk-gælisk Loch Nis) er den nest største innsjøen i Skottland regnet i overflateareal og den største innsjøen regnet i vannmasse. Loch Ness er 56,4 km² og 226 meter på det dypeste; i vannmasse inneholder Loch Ness mer vann enn det er vann i alle innsjøer i England og Wales til sammen. Innsjøen er mest kjent for «Nessie», et sjøuhyre som ifølge gamle historier, folketro og usikre observasjoner skal leve i innsjøen.
Glenurquhart er en dal som grenser til sjøens Urquhart Bay. På bredden av Loch Ness ligger Urquhart Castle, som ble sprengt etter slaget ved Culloden i Skottland 1746, da engelskmennene var redd skottene skulle gjøre opprør igjen og da benytte slottet.
Dyreliv
Innsjøen har ganske kaldt og næringsfattig vann og lav produksjon. Den har en bestand av røye, men disse er for få og småfalne til å gi opphav til noe fiske av betydning.
«Nessie»
Det er flere fortellinger om et påstått sjømonster, populært kalt «Nessie», i Loch Ness. Ifølge gamle sagn kom den irske presten Columba av Iona til Skottland i år 565 for å omvende pikterne, det opprinnelige folkeslaget i Skottland. Da han og følget hans vandret langs bredden av Loch Ness, skal uhyret ha stukket hodet over vannet. Columba gjorde korstegnet mot monsteret og sa «vik fra meg», og monsteret dykket ned og forsvant igjen.
I 1933 bygde den britiske staten vei langs Loch Ness, og enkelte påstod at bråket fra byggingen vekket sjøormen.
Det er i moderne tid gjort flere forsøk på å spore opp uhyret uten resultat. En gang man gjennomsøkte sjøen med sonar, forsvant to markører fra der de ble lagt ut. Det spekuleres i om lokale kjøpmenn, som tjener godt på turismen knyttet til historiene om «Nessie», har bidratt til de angivelige sporene etter monsteret.
Handlingslammelse
Handlingslammelse er et uttrykk for at en person, organisasjon eller til og med samfunnet ikke er i stand til å utføre en logisk beslutning.
Hos en person kan handlingslammelse oppstå som en følge av en akutt, uventet opplevelse, der en logisk avgjørelse blir helt uvesentlig i forhold til den akutte opplevelsen. Personlig handlingslammelse kan også oppstå som et resultat av sykdom, fysisk eller psykisk.
Handlingslammelse i en organisasjon kan også oppstå som en følge av en uventet og tragisk situasjon, men også være en følge av at vesentlige elementer i organisasjonen ikke blir tillagt tilstrekkelige fullmakter, eller at personene som innehar fullmakter til å treffe avgjørelser ikke har tilstrekkelig kompetanse eller beslutningsdyktighet.
Handlingslammelse i samfunnet kan bli påvist, men likevel er det mange rådende mekanismer som forhindrer at handling igangsettes. Det hevdes at ved slike tilstander råder handlingslammelse, eksempel i forbinde med miljøkrisa, rusmiddelproblematikken, flyktningkrisen og lignende.
Labyrint (andre betydninger)
Labyrint kan referere til:
Hans Adolf Krebs
Hans Adolf Krebs (født 25. august 1900 i Hildesheim i Tyskland, død 22. november 1981 i Oxford) var en tysk-født britisk biokjemiker som emigrerte til Storbritannia i 1934.
Han fikk i 1953 Nobelprisen i fysiologi eller medisin sammen med Fritz Lipmann.
Siden 1968 har man delt ut den årlige Sir Hans Krebs Medal til utmerkede forskere innen biokjemi og molekylærmedisin.
Kari (mannsnavn)
Kari er et finsk variant av det greske mannsnavnet Makarios, som kommer av makar, «velsignet».
Utbredelse
Kari er et svært vanlig mannsnavn i Finland.
Tabellen nedenfor gir en detaljert oversikt over populariteten til navnet Kari i noen av de landene hvor statistikk er tilgjengelig.
Mauro Zárate
Mauro Zàrate (født 18. mars 1987) er en argentinsk fotballspiller som spiller for den argentinske klubben Boca Juniors.
Zàrate har tidligere spilt for Vélez Sarsfield, Birmingham City FC, Lazio og Internazionale.
Den 28. mai 2014 meldte han overgang fra Vélez Sarsfield til West Ham United FC, hvor han skrev under på en treårskontrakt. I januar 2015 ble han lånt ut fra West Ham United FC til Queens Park Rangers FC ut 2014/2015-sesongen.
Liste over USAs sittende guvernører
Dette er en liste over Amerikas forente staters nåværende guvernører samt de amerikanske territoriene.
Per mai 2023 har det republikanske partiet 26 guvernører og det demokratiske partiet 24 i de femti statene . Noe som kan forvirre, er at det gjerne går noe tid mellom datoen for valg av en guvernør og den datoen guvernøren tiltrer sin stilling; i denne tiden sitter den utgående guvernøren fremdeles i sin stilling.
Murskje
En murskje er et redskap for å legge mørtel på murstein eller andre typer blokker. Skjeen er vanligvis trekantet med avrundede hjørner og et skaft som står opp fra bladet. Skjeene fåes i flere størrelser, tilpasset bruken. De største brukes ofte også som blandeskje for sement, sand og vann, alternativt annen mørtel og vann. Legg merke til at enkelte skjeer har S formet håndtaksholder hvor håndaket står relativt skrått ned mot bladet og har håndtaket temmelig nær midten av bladet, slik som på bildet, mens på andre skjeer står en L formet stang rett opp fra bladet helt i enden og håndtaket kommer derved i sin helhet til å stikke utenfor og omtrent parallelt med bladet. Når man tar en skje med svanehals og legger pekefingeren rett under der håndtaket begynner uten å gripe om håndtaket vil skjeen henge på fingeren i balanse. Fyller man skjeen med mørtel for å legge på en murstein og gjør samme øvelse som beskrevet over vil skjeen fortsatt henge på fingeren i balanse. Gjør man samme øvelse med skjeer av den andre typen vil skjeen tippe over fingeren og falle ned. Man vil derfor måtte bruke flere krefter for å holde skjeen fordi tyngdepunktet ligger langt foran hånden og vil dermed også gi større belastning på håndleddet under arbeidet. For dem som måtte, og de som fortsatt må legge 2-3000 stein om dagen er dette en fantastisk oppfinnelse. HMS på sitt aller beste, lenge før det var noe som het HMS. Og i tillegg kan man henge skjeen på baljekanten uten at skaftet blir griset til av mørtelen.
Triora
Byen har ca. 250 innbyggere, men nærmere 1 000 i sommerhalvåret.
Savitaipale
Savitaipale er en kommune i landskapet Södra Karelen i Finland. Kommunen har cirka 4 100 innbyggere og et areal på 690,78 km² hvorav 151,63 km² er vann. Savitaipale er en finskspråklig kommune som grenser til kommunene Kouvola, Lemi, Luumäki, Mäntyharju, Puumala, S:t Michel og Taipalsaari.
Boys from the Blackstuff
Boys from the Black Stuff er en britisk miniserie på fem episoder, opprinnelig sendt på BBC 2 fra 10. oktober til 7. november 1982.
Serien ble sendt på NRK under navnet «Gutta fra asfaltgjengen» med sendestart søndag 18. september 1983.
Haier
Haiene er bruskfisker. De omfatter de største fiskene i verden. Mange haier er fryktede rovdyr, men de færreste av artene kan angripe mennesker. Haiene har gjerne vært regnet som en «overorden» med det vitenskapelige navnet Selachimorpha. I den senere tid har derimot mange systematikere ment at denne gruppen neppe er naturlig, fordi noen haier (bl.a. saghaier og havengler) kan være nærmere beslektet med skater og rokker enn med andre haier. (Se diskusjonen av dette spørsmålet i artikkelen haier og skater.)
Beskrivelse
Tenner blir skiftet ut i stort tempo livet igjennom, og deres utforming varierer alt etter valg av føde. Noen er skarpe og skjærende som på hvithaien, andre spisse og relativt tynne for å fange sleip fisk og blekksprut, og atter andre tykke og butte for å knuse skalldyr o.l. Noen haiarter bytter ut så mange som 30 000 tenner i løpet av livet.
De mangler gjellelokk og utstyrt med fem til sju gjellespalter. Hos noen kan de to bakerste parene være nærmest sammenvokst, så det ser ut som de bare har fire gjellespalter. Regelen er at de også har et sprøytehull (spirakel), en rest etter en tidligere gjellespalte som ble værende ved etter at gjellebuen den tilhørte, inngikk i ernæringens tjeneste som en del av kjeveapparatet. Men det er langt fra alle haier som følger denne regelen, særlig blant hurtigsvømmende og pelagiske arter.
Haier har indre befruktning.
Adferd
Mange haier er rovgriske jegere. Disse har typisk spiss snute og munnen plassert på undersiden av hodet. Er munnen plassert fremme, er det vanligvis snakk om enten filterspisere, som brugde og hvalhai, eller arter som livnærer seg gjennom bakholdsangrep, for eksempel havengler.
Haiene renholder havet, ettersom de sluker avfall og svakere dyr. På grunn av et svært effektivt immunsystem er haier svært motstandsdyktige overfor kreft og infeksjoner. Men de er likevel ikke uten trusler. De formerer seg ganske langsomt, og bestander har derfor liten evne til å øke hvis de blir redusert.
Manitowoc
Oskar Midtlyng bodde i Manitowoc da han døde i 1994.
The Sensorites
The Sensorites er en Doctor Who-historie på 6 episoder som ble vist på BBC One fra 20. juni til 1. august 1964. Den tredje episoden ble utsatt en uke fordi sportsprogrammet Grandstand gikk over tiden.
Opprinnelse
Under produksjonen av Doctor Whos første sesong, samtalte Peter R. Newman med manusredaktør David Whitaker og de ble enige om at han skulle skrive manus for serien. I januar og februar 1964 utarbeidet Newman manusene til The Sensorites, som ble formelt bestilt 25. februar. Mervyn Pinfield ble valgt til å regissere historien på grunn av at han hadde den nødvendige erfaringen til å få til en visuelt god produksjon på tross av historiens lave budsjett. Det ble senere enighet om at Frank Cox skulle ta over regisseringen av de to siste episodene.
Jacqueline Hill fikk to uker ferie under produksjonen og ble derfor skrevet ut av episode fire og fem.
Innspilling
Filming av historiens modellsekvenser og spesialeffekter ble utført hos Ealing Studios i mai 1964. Innspillingen av episodene begynte fredag 29. mai med den første episoden og de resterende ble spilt inn de etterfølgende fredagene. De to første episodene ble spilt inn i TC3, den fjerde i TC4 og resten i Lime Grove studio D.
Halvdan Sivertsen
Halvdan Johannes Falck Sivertsen (født 5. januar 1950) er en norsk visesanger og låtskriver. Han har vunnet seks Spellemannpriser, to av dem med Gitarkameratene, ble innlemmet i Rockheim Hall of Fame i 2020 og i 2021 utnevnt til kommandør av St. Olavs Orden.
Bakgrunn og virke
Sivertsen er etterkommer av Carl Johan Gerss. Han er født i Tromsø, men oppvokst, og bor, i Bodø.
Hans karriere startet i Bodøs pop- og rockemiljø i 1960-årene, og han har vært en av Norges mest populære visesangere og entertainere i 40 år.
I store deler av 1980-årene var han blant annet kjent fra barneprogrammet Labbetuss som gikk på NRK-TV. Han har utgitt en rekke prisbelønte album og hans musikk er blitt brukt både i film og teater.
«Kjærlighetsvisa», fra albumet Nordaførr, ble i 2008 kåret til tidenes nordnorske sommerlåt. Nesten ⅓ av SMS-stemmene gikk til «Kjærlighetsvisa». Kåringen ble avholdt av Avisa Nordland og Radio 3 Bodø.
Våren 2012 medvirket Sivertsen i programserien Hver gang vi møtes på TV 2 sammen med seks andre artister, blant annet Øyvind Sauvik (Vinni). Han fremførte «Sommerfuggel i vinterland» sammen med Sauvik under minnemarkeringen i Oslo 22. juli 2012.
Sivertsen ble etter kommunestyrevalget 1987 valgt inn i Bodø bystyre for Bodø SV, selv om han stod på 43. plass på lista. Han stilte aldri på møtene, men fikk ikke fritak fra vervet.
I 2020 ble Sivertsen innlemmet i Rockheim Hall of Fame, sammen med Radka Toneff og Jonas Fjeld. I den forbindelse ga Posten ut en serie frimerker med motiv av artistene.
Sivertsen ble i 2021 utnevnt til kommandør av St. Olavs Orden for fremragende innsats som visekunstner.
Falabella
Falabella er verdens minste hesterase, og kan bli omkring 65–75 cm. På grunn av høyden blir den brukt som kjørehest eller kjæledyr, og har et familievennlig og sindig temperament. Rasen stammer fra Argentina, er en varmblodshest og kan ha alle farger. Den har en forholdsvis spinkel beinstruktur.
Gunslingers
Gunslingers (en: Revolvermenn) er et norsk pop-country-band med rot i Tørvikbygd i Hardanger. Sangene er på Hardanger-dialekt med en god dose humor, og de fleste er skrevet av vokalist Frode Måkestad.
Falabella
Rasen er populær i USA, der mange har dem som kjæledyr. Den betraktes ikke som et egnet ridedyr, fordi hestens fysiske styrke er mindre enn vanlige hester. Falabella er ikke en ponni, men en minihest, og den kan gjerne bli opptil 30 eller 40 år gammel. Falabellaen har kun 17 ryggvirvler i stedet for de 18 som er vanlig hos andre hesteraser. Den har derfor også et par ribben mindre.
Gunslingers
Historie
Bandet startet sin karriere i begynnelsen av 2008 med sitt første musikkalbum Norwegian Honky Tonk. Allerede ved utgangen av samme år hadde bandet rukket å bli godt kjent, og spilte både på Seljord og Breim den sommeren. Populariteten steg raskt og i 2009 sto bandet på scenen både på Vinstra og Seljord på sommerens countryfestivaler. Bandet gav ut sitt andre album, Ein skål te i juli 2009. Videre har Gunslingers stort sett gjestet Seljord hvert år.
Israelere
Israelere (hebraisk: ישראלים, Israelim) er statsborgere eller innbyggere av den moderne staten Israel. Israel er en multietnisk nasjon, et hjem til folk med ulik etnisk og nasjonal bakgrunn inkludert jøder, muslimer, kristne, arabere og drusere. Som et resultat tar noen israelere ikke deres nasjonalitet som en etnisitet, men identifiserer seg med både sin nasjonalitet og sine forfedres opprinnelse. Nesten alle israelere eller deres forfedre innvandret til regionen i løpet av de siste to århundrene.
På grunn av den multietniske sammensetningen er Israel en flerkulturell nasjon, et hjem til et bredt utvalg av tradisjoner og verdier. Kulturen som er felles for de fleste israelere er en vestlig kultur med stor innflytelse av tradisjoner fra de vesteuropeiske innvandrerne. Storstilt innvandring på slutten av det nittende århundre og begynnelsen av det tjuende århundre fra Europa, og i de siste tiårene storskala innvandring fra Sør-Afrika, Sør-Amerika, Nord-Amerika, tidligere Sovjetunionen og Etiopia har introdusert mange nye kulturelle innslag og har hatt bred innflytelse.
I tillegg til i Israel finnes israelere og mennesker av israelsk avstamning internasjonalt mest i USA, Canada, Storbritannia og over hele Europa. Så mange som 750 000 israelere er anslått til å være bosatt i utlandet, hovedsakelig i USA og Canada – cirka 12,5 prosent av den generelle jødiske befolkningen i Israel.
Demografi
Ifølge Israels statistiske sentralbyrå i april 2012, var 75,3 % av Israels 7,881 millioner mennesker jøder av ulike opphav, 20,6 % ikke-jødiske arabere, og 4,1 % øvrige. Blant jødene var over 70 % sabra (israelskfødte), for det meste andre- eller tredjegenerasjons israelere, mens resten er olim (immigranter) – 22 % fra Europa og Amerika, og 10 % fra Asia og Afrika, inkludert de arabiske landene. Israel har to offisielle språk; hebraisk og arabisk. Hebraisk er landets primære språk, og tales av brorparten av befolkningen. Arabisk tales av den arabiske minoriteten, og av noen medlemmer av det mizrahiske jødiske samfunn. Engelsk blir undervist i på skolen og tales av størsteparten av befolkningen som andrespråk. Andre språk som tales i Israel er russisk, jiddisk, ladinsk, amharisk, rumensk, polsk og fransk. Populære amerikanske og europeiske TV-serier blir ofte vist på israelsk fjernsyn. Aviser er tilgjengelig på alle de nevnte språkene i tillegg til flere andre språk, deriblant persisk.
Det største samfunn bestående av israelere utenfor Israel befinner seg i Los Angeles i California.
Historie
Begrepet "israelitt" refererer til medlemmer av de jødiske stammene, og politikkene i jernalderen kjent fra den hebraiske bibelen. Begrepet "israelsk" derimot, refererer til alle innbyggerne i den moderne staten Israel - uavhengig av om de er jøder, arabere eller av en annen etnisitet. Det nordlige kongeriket Israel ble ødelagt i cirka år 720 før Kristus, av det ny-assyriske riket.
Statlig høgskole
Statlig høgskole eller statlig høyskole er en betegnelse på en type institusjoner innen høyere utdannelse i Norge og Sverige.
Israelere
Historie
Det sørlige kongeriket Juda ble erobret av det ny-babylonske riket (i år 586 før Kristus) deretter kontrollert av det akemenidiske riket, før området ble erobret av Alexander den store (i år 332 før Kristus) og styrt av Det hasmoneiske dynasti, hvorfra det fikk tilbake autonomi og til slutt uavhengighet under Hasmoneerne. Men senere ble området erobret av den romerske republikken i år 63 før Kristus.
Området var deretter en romersk provins, i løpet av det første århundre etter Kristus. To jødiske opprør, det andre opprøret endte i år 135 e.Kr. førte til storstilt desimering av den jødiske befolkningen i Judea. Dette var slutten på enhver form for jødisk territoriell selvstyre i landet Israel eller Palestina. Hele Palestina var en del av det osmanske riket fra 1516, og frem til det ble tatt over av britiske styrker i 1918.
Statlig høgskole
Bakgrunn
Det var St. meld. nr. 40 (1990–91) «Fra visjon til virke» som trakk opp hovedlinjene for det som skulle bli det nye høgskolesystemet. Stortinget sluttet seg til forslagene i meldingen i Innst. S. nr. 230 (1990–91).
Sylfest
Utbredelse
Sylfest er et svært sjeldent navn, og er svært lite brukt utenfor Norge. Formene Sølfest og Sölfest er enda sjeldnere.
Statlig høgskole
Bakgrunn
De regionale høgskolestyrene ble satt til å utrede den framtidige høgskolestrukturen i sin region. I 1992 ble dette drøftet i møter mellom høgskolene, høgskolestyrene og departementet.
Sylfest
Kjente personer med navnet
Personene i listen er ordnet kronologisk etter fødselsår.
Statlig høgskole
Bakgrunn
I Statsråd 7. mai 1993 ble det vedtatt at 98 regionale høgskoler skulle omorganiseres til 26 nye institusjoner i høgskolesektoren. Dette var den største reformen i norsk høyere utdanning.
Israelere
Historie
Den britiske etableringen av Palestinamandatet førte også til koloniale politiske grenser for området, noe som tillot jødene å utvikle autonome institusjoner som Histadrut og Knesset. Den resulterende tilstrømningen av jødiske immigranter fra resten av verden, samt opprettelsen av en rekke nye jødiske bosetninger i området, var veldig viktige for den offisielle opprettelsen av staten Israel den 14. mai 1948.
Religion i Israel
Ifølge Israels statistiske sentralbyrå var 76,2 % av israelerne jøder av religion ved utgangen av 2004, 16,1 % var muslimer, 2,1 % kristne, 1,6 % drusere og de resterende 3,9 % (inkludert russiske immigranter og noen etniske jøder) var ikke klassifisert etter noen religion.
Sylfest
Eksterne lenker
Sylwester シルウェステル
Statlig høgskole
Bakgrunn
Nyorganiseringen skulle få virkning fra 1. august 1994 og de nye høgskolene skulle organiseres etter faglige kriterier og geografiske forhold. Samtidig ble de regionale høgskolestyrene nedlagt og erstattet av de nye institusjonenes egne styrer.
'''Antall avdelinger ved høgskolene og antall institusjoner som ble slått sammen pr 1. august 1994''':
Tre av høgskolene er senere blitt universitet: Høgskolen i Stavanger fikk universitetsstatus 1. januar 2005, Høgskolen i Agder fikk denne 1. september 2007 og Høgskolen i Bodø fikk denne 1. januar 2011.
Norge har pr. 2016 12 statlige høgskoler og fem vitenskapelige høgskoler med statlig eierskap, i tillegg til åtte universiteter. De statlige høgskolene tilbyr kortere og mer yrkesrettede utdanninger og kurs enn universitetene, med en studietid på mellom to og fem år. Fagtilbudene er i hovedsak knyttet til lærer-, førskolelærer-, ingeniør-, helse- og sosialfagutdanninger, andre to- til treårige yrkesrettede utdanninger og en del universitetsparallelle studier, samt sivilingeniør- og siviløkonomutdanning.
De statlige høgskolene og deres forløpere har vært et virkemiddel i desentraliseringen av høyere utdanning. Mange studenter kombinerer utdanning fra høgskolene med utdanning fra universitet.
Høgskoler blir universitet
Flere av de statlige høgskolene har ambisjoner om å bli oppgradert til universitet. Så langt har Høgskolen i Stavanger, Høgskolen i Agder og Høgskolen i Bodø blitt universitet etter at både styret i NOKUT og regjeringen har godkjent høgskolenes søknader. Flere skoler har satt i gang arbeid særlig på forskningssiden for å kunne bli vurdert for dette.
Fire høgskoler har i dag rett til å tildele doktorgrad. En viktig del av Høgskolereformen var at de statlige høgskolene skulle bruke mer tid og ressurser på forskningsarbeid.
Høgskoler fusjonerer
Regjeringen la våren 2015 fram stortingsmeldingen Konsentrasjon for kvalitet – strukturreform i universitets- og høyskolesekstoren. I presentasjonen av meldingen skrev regjeringen.no om bakgrunnen for den: «Norge må omstille seg for å møte samfunnsendringene og for å sikre arbeidsplasser og velferd i fremtiden. En viktig nøkkel er økt kvalitet i høyere utdanning og forskning. Derfor endrer vi universitets- og høyskolesektoren og samler ressursene på færre, men sterkere institusjoner. Vi legger en struktur for morgendagens kunnskapssamfunn.»
Som en følge av dette vedtaket, har flere høgskoler fusjonert med universiteter:
Sinan Al-Shibibi
Dr. Sinan Mohammed Rida Al-Shibibi (arabisk: سينان الشبيبي) (født 1. juli 1941, død 8. januar 2022) er en irakisk økonom. Han var sentralbanksjef i Iraks sentralbank fra 2003 til 2012.
Utdanning og yrkeserfaring
Han har en mastergrad i økonomi fra University of Manchester (1971) og doktorgrad i økonomi fra University of Bristol (1975).
Før han begynte å jobbe i sentralbanken har han bl.a. jobbet som seniorøkonom i FNs konferanse for handel og utvikling (UNCTAD) fra 1980 til 2001. Før dette jobbet han i Iraks planleggingsministerium (1977–80) og oljeministeriet fra 1975–77. Han ble utnevnt til sentralbanksjef 10. september 2003, som Iraks første sentralbanksjef etter at Saddam Hussein ble avsatt som president.
Han ble avsatt som sentralbanksjef i oktober 2012, i forbindelse med en korrupsjonssak som ble startet mot noen av lederne i sentralbanken. Etter at det ble utstedt arrestordre på Al-Shibibi rømte han fra Irak. Abdul Basit Turki Said ble innsatt som midlertidig sentralbanksjef, han ledet før dette Iraks Board of Supreme Audit, som er et statlig organ som jobber mot korrupsjon.
Al-Shibibi er gift og har to barn. I tillegg til arabisk snakker han flytende engelsk og noe fransk.
Innherred
Innherred (opprinnelig «de indre herredene») er et distrikt i Trøndelag fylke som omgir de indre delene av Trondheimsfjorden og som tidligere tilhørte Nord-Trøndelag.